Kerajaan Zulu

Kerajaan Zulu atau Kerajaan Zululand ialah raja di Selatan benua Afrika yang menjalar sepanjang pantai Lautan Hindi dari Sungai Tugela di bahagian selatannya ke Sungai Pongola di bahagian utaranya. Kerajaan ini berkembang menguasai banyak kawasan KwaZulu-Natal kini.

Ringkasan
Kerajaan ini mula muncul setelah Shaka memegang tampuk kepimpinan gabungan kerajaan Mthethwa pada tahun 1818, di mana baginda sebelum ini mengambil alih pemerintahan kerajaan mendiang ayahandanya Senzangakona (yang tidak sah taraf menurut adat istiadat kerajaan Sulu) dengan Dingiswayo, ketua Kerajaan Mthethwa. Shaka mewujudkan banyak pembaharuan dan kemajuan dari segi ketenteraan, sosial, budaya dan politik yang beransur-ansur menyatukan sebuah negara Zulu yang teratur dan berpusat.

Pada tahun 1879, Empayar British dalam kemaraan mereka sepanjang kawasan selatan Afrika menyerang kerajaan ini lalu memulakan Perang Inggeris-Zulu. Setelah kemenangan awal pihak Zulu dalam Pertempuran Isandlwana, Tentera British berkumpul kembali dan akhirnya mengalahkan pihak Zulu dalam Pertempuran Ulundi dalam tahun yang sama. Kawasan kerajaan ini dimasukkan ke dalam Jajahan Natal yang disatukan dalam Kesatuan Afrika Selatan.

Senarai raja-raja Zulu yang memerintah
 1816 - 24 September 1828: Shaka kaSenzangakhona
 November 1828 - 29 Januari 1840: Dingane kaSenzangakhona
 10 Februari 1840 - 18 Oktober 1872: Mpande kaSenzangakhona
 18 Oktober 1872 - 28 Ogos 1879: Cetshwayo kaMpande

 Lihat juga 
 Shaka
 Orang Zulu
 Perang Inggeris-Zulu
 KwaZulu
 KwaZulu-Natal

 Rujukan 

 Bacaan lanjut 





Kategori:Bekas jajahan British
Kategori:Sejarah Afrika Selatan